***Výbor***

 ***Národnej rady Slovenskej republiky***

 ***pre verejnú správu a regionálny rozvoj***

**V ý p i s**

zo zápisnice 53. schôdze Výboru Národnej rady Slovenskej republiky pre verejnú správu a regionálny rozvoj konanej 22. januára 2009

**Výbor Národnej rady Slovenskej republiky pre**

**verejnú správu a regionálny rozvoj**

prerokoval 22. januára 2009 na svojej 53. schôdzi "Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839).

Návrh skupiny poslancov uviedol Rafael Rafaj, poslanec Národnej rady Slovenskej republiky.

Spravodajcom výboru bol predseda výboru Ivan Šaško.

Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 13 poslancov Výboru Národnej rady Slovenskej republiky pre verejnú správu a regionálny rozvoj bolo prítomných 12 poslancov.

Za návrh predneseného uznesenia hlasovali 6 poslanci, proti návrhu hlasovali 6 poslancov a  žiaden poslanec sa hlasovania nezdržal. Výbor Národnej rady Slovenskej republiky pre verejnú správu a regionálny rozvoj **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Tibor **C a b a j, v.r.**

 predseda výboru

Renáta **Zmajkovičová, v.r.**

 overovateľka výboru

 **Výbor**

 **Národnej rady Slovenskej republiky**

**pre verejnú správu a regionálny rozvoj**

 53. schôdza výboru

**N Á V R H**

**248**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

z 22. januára 2009

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839)a

**A. s ú h l a s í**

 s návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839);

# B. o d p o r ú č a

 **Národnej rade Slovenskej republiky**

 návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839) **schváliť**  s pripomienkou:

V čl. I úvodnej vete sa dopĺňajú ďalšie novely zákona o obecnom zriadení: nález Ústavného súdu Slovenskej republiky č. 205/2008 Z. z. a zákon č. 445/2008 Z. z.

Ide o legislatívno-technickú úpravu.

**C. u k l a d á**

 **predsedovi výboru**

 predložiť stanovisko výboru k uvedenému návrhu zákona predsedovi Národnej rady Slovenskej republiky.

 **Tibor C A B A J**

 predseda výboru

 **Renáta Zmajkovičová**

 overovateľ výboru